stanford-oval/wikipedia huggingface dataset:
Antonín Hájek

Antonín Hájek 2010.
Antonín Hájek (12. helmikuuta 1987 Frýdlant, Tšekkoslovakia – syyskuu 2022 Malesia) oli tšekkiläinen mäkihyppääjä. Hän edusti seuratasolla Dukla Libereciä.
Hájek sijoittui junioreiden MM-kilpailuissa neljänneksi Rovaniemellä 2005. Aikuisten arvokilpailuihin hän osallistui ensimmäisen kerran Oberstdorfin MM-kisoissa samana vuonna. Lentomäen MM-kilpailuissa Oberstdorfissa 2008 hän oli henkilökohtaisessa kilpailussa 20:s ja joukkuekilpailussa kuudes. Vancouverin olympialaisissa 2010 hän sijoittui suurmäessä seitsemänneksi. Saman vuoden lentomäen MM-kilpailuissa Planicassa hän sijoittui kahdeksanneksi.
Hájek kilpaili maailmancupissa ensimmäisen kerran Liberecissä tammikuussa 2004. Kymmenen parhaan joukkoon hän selviytyi ensimmäisen kerran oltuaan kuudes Lahdessa maaliskuussa 2007. Parhaimmillaan hän oli neljäs Kulmin lentomäessä ja Sapporon suurmäessä, molemmat tammikuussa 2010.
Hájekin henkilökohtainen pituusennätys ja samalla Tšekin ennätys on 236 m, jonka hän hyppäsi Planicassa 2010.
Hájek ilmoitti syyskuussa 2015 lopettavansa uransa kärsittyään sitä ennen terveysongelmista ja pudottuaan maajoukkueesta. Hän toimi Tšekin naisten maajoukkueen valmentajana Pekingin olympialaisissa 2022.
Hájekin kerrottiin marraskuussa 2022 kadonneen kuukautta aiemmin, oletettavasti Malesiassa. Maaliskuussa 2023 Tšekin hiihtoliitto vahvisti hänen kuolleen. Hänet oli löydetty merestä Langkawin saarten lähistöltä, ja hän on ollut kuolleena jo syksystä 2022.
Aino Turtiainen-Visala

Aino Turtiainen-Visala (s. 13. kesäkuuta 1960 Punkaharju) on Fazerin konserttitoimiston toimitusjohtaja. Hän on opiskellut Helsingin yliopistossa muun muassa viestintää ja työskennellyt 1980 Yleisradiossa Radion kamarikuoron sihteerinä.
Turtiainen-Visala on vuodesta 2014 kuulunut Suomen kulttuurirahaston hallitukseen. Hän on myös klassisen musiikin konserttiagenttien kansainvälisen järjestön IAMA:n (The International Artist Managers' Association) puheenjohtaja.
Turtiainen-Visalan puoliso on professori Arto Visala.
Andre Deveaux

| Andre Deveaux |
| --- | --- |

Henkilötiedot
Syntynyt: 23. helmikuuta 1984 (ikä 40) Freeport, Bahama
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  193 cm
Paino:  98 kg
Pelaajaura
Pääsarjaura:  2008–2018
Seurat:  Springfield Falcons (AHL)   Johnstown Chiefs (ECHL)   Chicago Wolves (AHL)   Toronto Marlies (AHL)   Toronto Maple Leafs (NHL)   New York Rangers (NHL)   Connecticut Whale (AHL)   San Antonio Rampage (AHL)   Avtomobilist Jekaterinburg (KHL)   Rögle BK (Allsvenskan)   HC Sparta Praha (ČEL)   Sheffield Steelers (EIHL)   HK Dukla Trenčín (SloEl)
NHL-varaus:  182. varaus, 2002 Montreal Canadiens
Andre Deveaux (s. 23. helmikuuta 1984 Freeport, Bahama) on bahamalaissyntyinen kanadalainen entinen jääkiekkoilija. Deveaux pelasi urallaan lähinnä AHL-liigassa. Uransa loppuvuodet hän pelasi Euroopassa.
Pelaajaura

Deveaux pelasi kausina 2006–2007 ja 2007–2008 AHL-seura Chicago Wolvesissa. Keväällä 2008 hän oli voittamassa Wolvesissa AHL:n mestaruutta Calder Cupia. Seuraavaksi kaudeksi hän siirtyi Toronto Maple Leafsin organisaatioon. Deveaux’sta tuli Maple Leafsissa kaikkien aikojen ensimmäinen bahamalaissyntyinen NHL-pelaaja. Hän debytoi Maple Lefsissa 27. marraskuuta 2008 Ottawa Senatorsia vastaan. Koko kauden aikana hän pelasi 21 NHL-ottelua ja teki niissä yhden syöttöpisteen ja keräsi 75 jäähyminuuttia.
Kaudella 2009–2010 Deveaux oli Maple Leafsin farmijoukkueen Toronto Marliesin paras pistemies. Hän teki 41 pistettä 72 ottelussa. Lisäksi hän oli joukkueensa eniten ja koko AHL:n kymmenenneksi eniten jäähyminutteja ottanut pelaaja 216 minuutillaan. Seuraavaksi kaudeksi hän palasi Chicago Wolvesiin. Deveaux teki Wolvesissa 46 pistettä 73 ottelussa ja oli joukkueensa jäähytilaston ykkönen 194 minuutilla. Elokuussa 2011 hän teki sopimuksen New York Rangersin kanssa. Hän pelasi Rangerissa vain yhdeksän ottelua, pelaten ison osan kaudesta AHL-liigan Connecticut Whalessa. Syyskuussa 2012 Deveaux teki sopimuksen Florida Panthersin kanssa, mutta pelasi koko kauden 2012–2013 seuran farmijoukkueessa San Antonio Rampagessa.
Syksyllä 2013 Deveaux siirtyi Venäjän KHL-liigaan Avtomobilist Jekaterinburgiin. Hän edusti seuraavan viiden kauden aikana myös ruotsalaista Rögle BK:ta, tšekkiläistä HC Sparta Prahaa, brittiläistä Sheffield Steelersiä ja slovakialaista HK Dukla Trenčíniä. Deveaux lopetti ammattilaisuransa kauden 2017–2018 jälkeen.
Deveaux pelasi vielä kauden 2018–2019 kanadalaisessa ACH-amatööriliigassa. Jääkiekkouransa jälkeen hän on työskennellyt palomiehenä.
Aiheesta muualla

Andre Deveaux The Internet Hockey Databasessa (englanniksi)
| --- | --- |
Auktoriteettitunnisteet: Henkilöt :  Yle
Alessandro Pittin
Aiheesta muualla

Kuvia tai muita tiedostoja aiheesta Alessandro Pittin Wikimedia Commonsissa
| --- | --- |
Auktoriteettitunnisteet: Henkilöt :  Yle
Anton Strålman

| Anton Strålman |
| --- | --- |

Henkilötiedot
Syntynyt: 1. elokuuta 1986 (ikä 38) Tibro, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  184 cm
Paino:  82 kg
Seura
Seura:  HV71
Sarja:  SHL
Pelinumero:  6
Pelaajaura
Pääsarjaura:  2005–
Aik. seurat:  Timrå IK (SEL) Toronto Maple Leafs (NHL)   Columbus Blue Jackets (NHL) New York Rangers (NHL)   Tampa Bay Lightning (NHL) Florida Panthers (NHL) Arizona Coyotes (NHL) Boston Bruins (NHL)
NHL-varaus:  216. varaus, 2005 Toronto Maple Leafs
Anton Strålman (s. 1. elokuuta 1986 Tibro, Ruotsi) on ruotsalainen jääkiekkoilija, pelipaikaltaan puolustaja. Hän edustaa SHL-seura HV71:tä.
Strålman oli voittamassa maailmanmestaruutta Ruotsin joukkueessa MM-kisoissa 2017.
Ura

Strålman aloitti jääkiekon Skövde IK:n junnuissa. Hän myöhemmin jatkoi Skövden edustukseen I-divisioonaan ja HockeyAllsvenskaniin. Vuonna 2005 Toronto Maple Leafs varasi hänet kevään varaustilaisuudessa. Samana kesänä Strålman siirtyi Skövdestä Timrå IK:hon Ruotsin Elitserieniin. Strålman pelasi kaksi kautta Timråssa ennen kuin teki sopimuksen Toronto Maple Leafsin kanssa kesällä 2007.
Strålman liittyi Toronton organisaation farmijoukkueeseen Toronto Marliesiin kaudeksi 2007–2008. Kauden aikana hänet nostettiin NHL:ään, jossa hän pelasi 50 ottelua. Strålmanin uran toinen NHL-kausi 2008–2009 ei sujunut yhtä hyvin, ja hänet ensiksi sijoittettiin takaisin farmiin ja kauden jälkeen myytiin Calgary Flamesiin.
Calgary myi Strålmanin ennen seuraavan kauden alkua Columbus Blue Jacketsiin. Hän pelasi Blue Jacketsissa kaksi kautta. Marraskuussa 2011 Strålman siirtyi New York Rangersiin.
Rangersin paidassa Stanley Cup -finaaleihin päättyneen kauden 2013–2014 jälkeen Strålman siirtyi Tampa Bay Lightningiin viisivuotisella ja yhteisarvoltaan 22,5 miljoonaan dollarin sopimuksella. Kesällä 2019 Strålman teki kolmivuotisen sopimuksen Florida Panthersin kanssa.
Heinäkuussa 2021 Panthers kauppasi Strålmanin, Uladzislau Kaljatšonakin ja vuoden 2024 toisen kierron kierroksen varausvuoron Arizona Coyotesille ja sai vaihdossa seitsemännen kierroksen varausvuoroon vuodelle 2023.
Kaudeksi 2022–2023 Strålman teki sopimuksen Boston Bruinsin kanssa.
Andoni Iraola

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Andoni Iraola Sagarna
Syntymäaika: 22. kesäkuuta 1982 (ikä 42)
Syntymäpaikka: Usurbil, Espanja
Pelipaikka: laitapuolustaja
Pituus: 182 senttimetriä
Seura
Seura: Bournemouth
Tehtävä: päävalmentaja
Junioriseurat
1998–1999: Antiguoko
1999–2000: Athletic Bilbao
Seurat
| Vuodet | Seura | O | (M) |
| 2000–2001 | Basconia | 35 | (4) |
| 2001–2003 | Athletic Bilbao B | 75 | (15) |
| 2003–2015 | Athletic Bilbao | 406 | (33) |
| 2015–2016 | New York City | 38 | (0) |
| Yhteensä | Yhteensä | 554 | (52) |
Maajoukkue
| 2008–2011 | Espanja | 7 | (0) |
Valmennusura
2018–2019: AEK Larnaka
2019–2020: Mirandés
2020–2023: Rayo Vallecano
2023–: Bournemouth
 Seurajoukkueuran tilastot kattavat vain kansalliset sarjat.
Andoni Iraola Sagarna (s. 22. kesäkuuta 1982 Usurbil, Guipúzcoan maakunta, Espanja) on espanjalainen entinen jalkapalloilija ja nykyinen jalkapallovalmentaja. Hänen pelipaikkansa oli kentän oikealla laidalla joko laitapuolustajana tai -linkkinä. Hän on toiminut kesäkuusta 2023 lähtien Bournemouthin päävalmentajana.
Ura pelaajana

Iraola siirtyi Athletic Bilbaoon kaudeksi 1999–2000 junioriseura Antiguokosta, joka yhdistetään yleensä Athleticin kilpailijaan Real Sociedadiin. Ensiesiintymisensä seuran edustusjoukkueessa hän teki kauden 2003–2004 Primera Divisiónin avausottelussa Barcelonaa vastaan, ja vakiinnutti heti paikkansa joukkueen avauskokoonpanossa. Kaudella 2004–2005 Iraola pelasi Athleticin riveissä myös UEFA Cupia.
Iraola pelasi Athleticissa 12 kauden aikana 406 La Ligan ottelua ja teki niissä 33 maalia. Hän lopetti pelaajauransa vuonna 2015 yhdysvaltalaisessa New York City FC:ssä.
Espanjan maajoukkueessa Iraola teki ensiesiintymisensä ystävyysottelussa Tanskaa vastaan 20. elokuuta 2008. Ottelu oli Espanjan ensimmäinen uuden päävalmentajan Vicente del Bosquen alaisuudessa. Iraola on pelannut myös epävirallisessa Baskimaan maajoukkueessa.
Ura valmentajana

Iraola valmensi kesäkuusta 2018 tammikuuhun 2019 kyproslaista AEK Larnakaa. Kesällä 2019 hän siirtyi Espanjan Segunda Divisiónissa pelaavan Mirandésin valmentajaksi.
Elokuussa 2020 Iraola aloitti Rayo Vallecanon päävalmentajana. Ensimmäisellä kaudella hänen alaisuudessaan Rayo Vallecano nousi Primera Divisióniin voitettuaan nousukarsintojen finaaleissa Gironan. Valmennettuaan seuraa kolmen kauden ajan Iraola jätti Rayo Vallecanon kauden 2022–2023 päätteeksi.
Kesäkuussa 2023 Iraola siirtyi Englannin Valioliigassa pelaavan AFC Bournemouthin päävalmentajaksi kaksivuotisella sopimuksella. Toukokuussa 2024 Iraola allekirjoitti Bournemouthin kanssa vuoteen 2026 ulottuvan jatkosopimuksen.
Aiheesta muualla

Andoni Iraolan esittely Athleticin sivustolla (englanniksi)
| 0 | 1 | 2 |
| --- | --- | --- |
| Edeltäjä: Imanol Idiakez | AEK Larnakan päävalmentaja 2018–1/2019 | Seuraaja: Imanol Idiakez |
| 0 | 1 | 2 |
| --- | --- | --- |
| Edeltäjä: Borja Jiménez | CD Mirandésin päävalmentaja 2019–2020 | Seuraaja: José Alberto |
| 0 | 1 | 2 |
| --- | --- | --- |
| Edeltäjä: Paco | Rayo Vallecanon päävalmentaja 2020–2023 | Seuraaja: Francisco |
| 0 | 1 | 2 |
| --- | --- | --- |
| Edeltäjä: Gary O’Neil | AFC Bournemouthin päävalmentaja 2023– | Seuraaja: – |
| --- | --- |
Auktoriteettitunnisteet: Henkilöt :  Yle
Blake Comeau

| Blake Comeau |
| --- | --- |

Henkilötiedot
Syntynyt: 18. helmikuuta 1986 (ikä 38) Meadow Lake, Saskatchewan
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  92 kg
Seura
Seura:  Dallas Stars
Sarja:  NHL
Pelaajaura
Pääsarjaura:  2006–
Aik. seurat:  Bridgeport Sound Tigers (AHL) New York Islanders (NHL) Calgary Flames (NHL) Columbus Blue Jackets (NHL)   Pittsburgh Penguins (NHL) Colorado Avalanche (NHL)
NHL-varaus:  47. varaus, 2004 New York Islanders
| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | 2006 | jääkiekko |  |
Comeau Calgaryn peliasussa.
Blake Comeau (s. 18. helmikuuta 1986 Meadow Lake, Saskatchewan, Kanada) on kanadalainen jääkiekkohyökkääjä, joka pelaa NHL-joukkue Dallas Starsissa.
Ura

Comeau pelasi juniorina jääkiekkoa WHL:n Kelowna Rocketsissa vuosina 2001–2006. Vuonna 2004 Kelowna voitti Memorial Cupin. New York Islanders varasi hänet vuoden 2004 NHL:n varaustilaisuudessa vuorolla 47. Comeau pelasi kultaa voittaneessa Kanadan maajoukkueessa nuorten MM-kisoissa vuonna 2006. Hänet valittiin vuonna 2006 WHL:n tähdistökentälliseen ja hän teki liigassa kolmanneksitoista eniten tehopisteitä runkosarjassa. Comeau siirtyi Islandersin organisaatioon WHL-kauden päätyttyä maaliskuussa 2006, jolloin hän solmi seura kanssa kolmivuotisen pelaajasopimuksen. Aluksi hän pelasi vain seuran farmijoukkue Bridgeport Sound Tigersissa.
Kauden 2006–2007 alussa järjestetyllä Islandersin harjoitusleirillä Comeau onnistui hyvin, mutta tästä huolimatta hänet lähetettiin kauden alussa Bridgeportiin. Comeau pelasi ensimmäisen NHL-ottelunsa 7. joulukuuta 2006, mutta kaudella 2006–2007 hän pelasi vain kolme ottelua NHL:ssä. Seuraavalla kaudella Comeau aloitti jälleen Bridgeportissa, mutta Islanders nosti hänet NHL-kokoonpanoon 19. joulukuuta ja hän pelasi NHL:ssä jo yli puolet kaudesta, 51 ottelua. Kaudella 2008–2009 Comeau pelasi 53 ottelua Islandersissa. Elokuussa 2009 Comeau teki Islandersin kanssa uuden kaksivuotisen sopimuksen.
Comeau teki kaudella 2010–2011 24 maalia 77 ottelussa ja allekirjoitti kesällä Islandersin kanssa 2,5 miljoonan dollarin, yksivuotisen sopimuksen. Seuraava kausi alkoi häneltä surkeasti, ja hän oli 16 ottelun jälkeen pisteittä. Marraskuun lopulla Islanders laittoi hänet siirtolistalle, josta Calgary Flames otti hänet. Comeau allekirjoitti kesällä 2012 Flamesin kanssa 1,25 miljoonan dollarin arvoisen, vuoden mittaisen jatkosopimuksen. Huhtikuussa 2013 hän siirtyi kauden 2012–2013 siirtotakarajan kynnyksellä Columbus Blue Jacketsiin, joka antoi Flamesille vaihdossa viidennen kierroksen varausvuoron.   1. heinäkuuta 2014 Comeau teki yksivuotisen sopimuksen Pittsburgh Penguinsin kanssa. 1. heinäkuuta 2015 Comeau teki vapaana agenttina kolmevuotisen sopimuksen Colorado Avalanchen kanssa. 1. heinäkuuta 2018 Comeau teki vapaana agenttina kolmevuotisen sopimuksen Dallas Starsin kanssa. Kesäkuussa 2021 Comeau teki Starsin kanssa yksivuotisen jatkosopimuksen.
Annika Kukkonen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. huhtikuuta 1990 (ikä 34)
Pelipaikka: keskikenttä
Seura
Seura: Djurgårdens IF
Seurat
| Vuodet | Seura | O | (M) |
| 2009-2010 | HJK | 43 | (18) |
| 2011 | Malmö | 14 | (1) |
| 2012 | Djurgården | 22 | (0) |
| 2013 | Sunnanå | 20 | (1) |
| 2014 | Örebro | 21 | (0) |
| 2015 | Sunnanå | 15 | (3) |
| 2016- | Djurgården | 0 | (0) |
Maajoukkue
| 2010- | Suomi | 74 | (2) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 20.12.2016.
Annika Kukkonen (s. 12. huhtikuuta 1990 Helsinki) on suomalainen jalkapalloilija. Hän on pelipaikaltaan keskikenttäpelaaja.
Kukkonen edustaa kaudella 2016 Ruotsin Damallsvenskanissa pelaavaa Djurgårdens IF:ää. Aiemmin hän on edustanut Ruotsissa LdB FC Malmöä, kaudella 2012 Djurgårdens IF:ää, kausina 2013 ja 2015 Sunnanå SK:ta sekä kaudella 2014 KIF Örebrota. Hän on Helsingin Jalkapalloklubin kasvatti. Kukkonen on voittanut HJK:ssa Suomen Cupin 2007, 2008 ja 2010 sekä Liigacupin 2009. Malmössä hän voitti Ruotsin mestaruuden kaudella 2011.
Kukkonen debytoi Suomen A-maajoukkueessa helmikuussa 2010 Saksaa vastaan. Hän on pelannut vuoden 2016 loppuun mennessä 74 A-maaottelua ja tehnyt niissä kaksi maalia. Vuoden 2013 EM-kilpailuissa hän pelasi jokaisessa Suomen kolmessa ottelussa täydet minuutit. Kukkonen on pelannut myös 45 nuorten maaottelua.
Ari Salmivuori

Ari Mika Petteri Salmivuori (s. 1964) on suomalainen suursijoittaja ja vuonna 1989 perustamansa  Ajanta Oy:n omistaja. Ajanta Oy:llä on useita sijoituksia ja erityisesti cleantechissä eli alalla, joka edistää luonnonvarojen kestävää käyttöä. Suurimpia pörssinoteerattuja sijoituksia ovat Alexandria Pankkiiriliike, Betolar, Relais Group ja Biokraft.   Salmivuori on asunut ulkomailla 1990-luvun alkupuolelta lähtien. Hänellä ja hänen yhtiöillään on useita kiinteistösijoituksia Lontoossa, Espanjassa, Turkissa sekä Suomessa. Ajanta on yksi Suomen suurimmista ns. family officeista eli perheomisteisista sijoitusyhtiöistä.
Yrityskaupat

Ari Salmivuoren varallisuus on syntynyt yritysten perustamisilla ja yrityskaupoilla. Salmivuori perusti 1980-luvulla yhdessä Rauno Puolimatkan kanssa Aurator Varainhoidon, joka on edelleen toiminnassa oleva varainhoitaja, mutta Salmivuori on myynyt omistuksensa. 
Salmivuori perusti Puolimatkan ja Kai Mäkelän kanssa paikallislehtiin keskittyneen Janton-konsernin vuonna 1992. Yhtiö siirtyi Suomen pörssin päälistalle vuonna 1999, ja se myytiin yhdysvaltalaiselle BA Capital Management Europe II LLC`lle vuonna 2003.
Internet-huuman ja mobiililiikenteen kasvun Salmivuori oivalsi 1990-luvulla, jolloin hän oli mukana perustamassa Saunalahti Groupia. Salmivuori vaikutti lainsäädäntöön niin Suomessa kuin Euroopassa, jotta riippumattomilla teleoperaattoreilla tuli olemaan paremmat edellytykset toimia. Samalla suurelle yleisölle tuli kilpailun myötä edullisempia ja parempia operaattoripalveluita.
Salmivuori on osallistunut muun muassa Elisan, Amerin ja Saunalahden yritysjärjestelyihin, joissa oli mukana myös islantilainen Thor Björgólfsson.
Salmivuori oli mukana, kun Thor syksyllä 2006 yritti ostaa Suomen valtiolta kiinteistösijoitusyhtiö Kapiteelin. Salmivuoren omistama Ajanta ja Thorin kiinteistösijoitusyhtiö Samson Properties ostivat yhdessä Royal Bank of Scotlandin kanssa vajaan 400 miljoonan euron arvosta kiinteistöjä Helsingin keskustasta sijoitusyhtiö Capmanilta.
Helsingin Sanomien (HS 18.5.2008) mukaan ”-- Salmivuori on yhdistänyt velkavivun menestyksekkäästi niin sanottuun osakkeiden termiinikauppaan. Salmivuoren varallisuus lasketaan kymmenissä miljoonissa”. Toisaalta Salmivuori teki suuret tappiot urheiluvälineyhtiö Amer Sportsin osakkeilla vuonna 2008, kun Ajanta hankki termiinikaupoilla liki 20 prosentin osuuden Amerista, mutta joutui myymään omistuksensa sen jälkeen, kun yhtiön osakkeen kurssi romahti tulosvaroituksen seurauksena.
Ajantalla on ollut useita rohkeitakin sijoituksia.   Yksi tällainen oli Suomen itärajalle rakennettu Zsar-kauppakeskus , joka ajautui konkurssiin 2022. Kuitenkin suurin osa Ajanta Oy:n ja Salmivuoren hankkeista on menestynyt taloudellisesti.
Salmivuori on ollut tuomassa pörssiin yhtiöitä kuten Alexandria Group, Betolar, Biokraft ja Relais Group, joissa hänellä tai Ajantalla on ollut merkittävä rooli ja iso omistus.
Vuonna 2010 Salmivuori perusti Black Donuts -nimisen yhtiön, joka keskittyy ympäristöystävällisempiä autonrenkaita valmistavien yhtiöiden prosessien konsultointiin.
Salmivuori on perehtynyt ympäristöteknologiaa sekä ympäristöä suojeleviin tuotantotapoihin. Salmivuori käynnisti vuonna 2020 Ajanta Innovations -sijoitusyhtiön, joka on keskittynyt cleantechiin. Tämän teknologian on tarkoitus edistää luonnonvarojen kestävää käyttöä.  Näitä osakkuusyhtiöitä ovat Black Donuts, Betolar, Coolbrook, Filtrabit. Finnforel, Resand ja Safegrid. The Financial Timesin ”Technology Champion 2022” -listauksessa vuoden johtavaksi teolliseksi tuotantoinnovaatioksi nimettiin Coolbrook. Valinnassa painotettiin Coolbrookin teknologian vaikutusta raskaan teollisuuden hiilidioksidipäästöjen vähentämisessä, mitä on aiemmin pidetty erittäin vaikeana ja kalliina.
Puoluerahoitus

Salmivuori on kertonut maksaneensa 12 vuoden aikana miljoona euroa poliittisten puolueiden rahoitukseen.
Perhetausta

Salmivuoren isä oli Järvenpään kaupunginjohtaja, kansanedustaja Kaarle Salmivuori. Kaarle Salmivuori tuli tunnetuksi myös kaupunginjohtajana johtamansa Järvenpään kaupungin kanssa tekemistään kiinteistökaupoista.
Ari Salmivuorella on neljä lasta ja hän on naimisissa Katri Nygårdin kanssa.
Alan Dzagojev

| 0 | 1 | 2 |
| --- | --- | --- |

Henkilötiedot
Koko nimi: Alan Jelizbarovitš Dzagojev
Syntymäaika: 17. kesäkuuta 1990 (ikä 34)
Syntymäpaikka: Beslan, Pohjois-Ossetian ASNT, Neuvostoliitto
Pelipaikka: keskikenttäpelaaja
Pituus: 179 senttimetriä
Seura
Seura: TsSKA Moskova
Pelinumero: 10
Seurat
| Vuodet | Seura | O (M) |
| 2006–2007 2008– | Krylja Sovetov-SOK TsSKA Moskova | 37 (6) 102 (26) |
Maajoukkue
| 2008– | Venäjä | 21 (6) |
 Seurajoukkueuran tilastot kattavat vain kansalliset sarjat, päivitetty 9. kesäkuuta 2012.  Maajoukkueuran tilastot päivitetty 9. kesäkuuta 2012.
Alan Jelizbarovitš Dzagojev (ven. Алан Елизбарович Дзагоев, s. 17. kesäkuuta 1990 Beslan, Pohjois-Ossetian ASNT, Neuvostoliitto) on venäläinen jalkapalloilija, pelipaikaltaan hyökkäävä keskikenttäpelaaja. Hän edustaa Venäjän valioliigassa pelaavaa TsSKA Moskovaa.
Dzagojev aloitti uransa Venäjän 2. divisioonassa pelanneessa Krylja Sovetov-SOK:ssa kaudella 2006. Kaudeksi 2008 hän siirtyi TsSKA:han, jonka riveissä hän debytoi Venäjän valioliigassa 26. huhtikuuta 2008 ottelussa Lutš-Energija Vladivostokia vastaan. Vajaata kuukautta myöhemmin hän oli voittamassa joukkueen kanssa Venäjän cupia. Dzagojev vakiinnutti paikkansa TsSKA:n avauskokoonpanossa jo ensimmäisen kautensa aikana, ja kauden päätteeksi hänet palkittiin liigan parhaalle nuorelle pelaajalle annettavalla Pervaja pjatjorka -palkinnolla. Hän on pelannut TsSKA:n kanssa myös UEFA-cupia ja Mestarien liigaa.
Venäjän maajoukkueessa Dzagojev debytoi MM-karsintaottelussa Saksaa vastaan 11. lokakuuta 2008.
Dzagojev on etniseltä taustaltaan osseetti. Hänen perheensä pakeni Georgiasta Etelä-Ossetian konfliktia 1990-luvun alussa ja asettui Beslaniin, jossa hän syntyi.
Aiheesta muualla

Wikimedia Commonsissa on kuvia tai muita tiedostoja aiheesta .
Alan Dzagojevin esittely TsSKA Moskovan sivustolla (Arkistoitu – Internet Archive) (venäjäksi)
Alan Dzagojevin esittely Venäjän valioliigan sivustolla[vanhentunut linkki] (venäjäksi)
Alan Dzagojevin esittely Venäjän jalkapalloliiton sivustolla (venäjäksi)
Venäjän joukkue – Jalkapallon EM-kilpailut 2012
1 Akinfejev |
2 Anjukov |
3 Šaronov |
4 Ignaševitš |
5 Žirkov |
6 Širokov |
7 Denisov |
8 Zyrjanov |
9 Izmailov |
10 Aršavin |
11 Keržakov |
12 Berezutski |
13 Šunin |
14 Pavljutšenko |
15 Kombarov |
16 Malafejev |
17 Dzagojev |
18 Kokorin |
19 Granat |
20 Pogrebnjak |
21 Nababkin |
22 Glušakov |
23 Semšov |
Valmentaja Advocaat
Venäjän joukkue – Jalkapallon MM-kilpailut 2014
1 Akinfejev |
2 Kozlov |
3 Štšennikov |
4 Ignaševitš |
5 Semjonov |
6 Kanunnikov |
7 Denisov |
8 Glušakov |
9 Kokorin |
10 Dzagojev |
11 Keržakov |
12 Lodigin |
13 Granat |
14 Berezutski |
15 Mogilevets |
16 Ryžikov |
17 Šatov |
18 Žirkov |
19 Samedov |
20 Faizulin |
21 Ionov |
22 Ještšenko |
23 Kombarov |
Valmentaja Capello
Venäjän joukkue – Jalkapallon MM-kilpailut 2018
1 Akinfejev |
2 Fernandes |
3 Kutepov |
4 Ignaševitš |
5 Semjonov |
6 Tšeryšev |
7 Kuzjajev |
8 Gazinski |
9 Dzagojev |
10 Smolov |
11 Zobnin |
12 Lunjov |
13 Kudrjašov |
14 Granat |
15 Al. Mirantšuk |
16 An. Mirantšuk |
17 Golovin |
18 Žirkov |
19 Samedov |
20 Gabulov |
21 Jerohin |
22 Dzjuba |
23 Smolnikov |
Valmentaja Tšertšesov
| --- | --- |
Auktoriteettitunnisteet: Henkilöt :  Yle
Joensuun Kiekko-Pojat

| Joensuun Kiekko-Pojat |
| --- | --- |

Perustettu:  1960
Kaupunki:   Joensuu, Suomi
Kotiareena:  Joensuun jäähalli
– kapasiteetti:  4000
Sarjataso:  Mestis
Värit:                

Puheenjohtaja:   Jukka Ropponen
Päävalmentaja:   Kasper Vuorinen
Kapteeni:   Patrick Isiguzo
Omistaja:  Joensuun Kiekko-Pojat Oy:  Miro Aaltonen   Oskari Gröhn   Tomi Karhunen   Anssi Kekäläinen   Joona Laakkonen   Jaakko Lipponen   Petrus Palmu   Vesa Pelkonen   Janne Rahunen   Hannu Sorsa   Kari Kuskelin   Simo Tukiainen   Jari Tunttunen   Mika Vähäniitty
I-divisioona/Mestis
Mestaruudet:  5 (1989, 1991, 1993, 1997, 2010)
Hopeaa:  4 (1983, 1994, 2009, 2012)
Pronssia:  2 (1984, 2016)
Suomi-sarja
Mestaruudet:  2 (2004, 2015)
Pronssia:  1 (2003)
Infobox OKVirheellinen NIMI-arvo: 
Joensuun Kiekko-Pojat, lyhemmin JoKP, on alkujaan vuonna 1960 perustettu joensuulainen jääkiekkoseura, jonka edustusjoukkue pelaa Mestiksessä. JoKP:n kotipelit pelataan kaudella Joensuun jäähallissa, jonka markkinointinimi on PKS-areena. Joensuussa kaikkien ikäluokkien jääkiekkojunioreiden sekä naisten jääkiekkotoiminta on Juniori Jokipojat ry:n alaisuudessa.
Tunnukset > Peliasu

Kotiotteluissa Kiekko-Poikien paidan pääväri on punainen ja apuväreinä ovat musta ja valkoinen. Vierasotteluissa paidan pääväri on valkoinen. Peliasun housut ovat mustat, kypärä valkoinen ja sukat samanväriset kuin käytettävä paita.